AlexejDobrolubov/national_council_slovak_2010 huggingface dataset:
65. schôdza NR SR - 3.deň - B. popoludní
Dátum: 2022-04-28
Poslanec: Kondrót, Maroš (SMER - SD)
Druh vystúpenia: Vystúpenie s faktickou poznámkou

116. Ďakujem pekne, pán predsedajúci. A, milý Ľubo, vážený kolega, spomenul si mnoho podstatných vecí a podal si čiastočnú analýzu všetkého toho, čo sa tu deje. Teším sa na dokončenie tvojho vystúpenia v ďalšej rozprave. Strávil som v Národnej rade Slovenskej republiky už zopár rokov. Pamätám si časy najväčšej slávy KDH, najväčšej slávy HZDS aj SDKÚ, pamätám si komunistov v slovenskom parlamente aj SDĽ-ke, SDĽ-ku či ANO. Vždy tu bola vysoká úroveň ľudí a takisto aj vzťahy na najvyššej úrovni. Štvrtá cenová skupina nastúpila do parlamentu v roku 2010 príchodom Sulíka a SaS-ky. Možno preto, že tam mal Matoviča. Úroveň SaS-ky bola vtedy oveľa vyššia, to treba povedať. Potom nastúpila piata cenová skupina. Tá nastúpila s Matovičom a jeho hnutím o dva roky neskôr, hnutím, ako oklamať ľudí a najľahšie obyčajných. Títo ľudia, žiaľ, netušia, kde sú, s nimi nikto nepracuje, netušia, o čom je Národná rada, aká je úloha Národnej rady Slovenskej republiky, a najmä aká je ich úloha v Národnej rade. S príchodom týchto ľudí skutočne nastáva rozpad parlamentarizmu a následne rozpad štátu. To je to, čo nám hrozí. Nielenže tlieskajú každej hlúposti, čo počujú, a to už dávno nemajú osemnásť, ale čo je horšie, aj schvália nekriticky každú hlúposť, ktorú im predložia. Rozbehli ten najnechutnejší spôsob komunikácie s opozíciou, aký tu kedy bol. Cieľ je primitívny a jasný - zlikvidovať opozíciu. Karma ich dostihne, ale treba jej pritom aj pomôcť. Ďakujem.
64. schôdza NR SR - 1.deň - B. popoludní
Dátum: 2022-04-27
Poslanec: Kondrót, Maroš (SMER - SD)
Druh vystúpenia: Vystúpenie s faktickou poznámkou

24. Ďakujem pekne, pán predseda. Všetci vedia a všetci vieme, všetci vidia a všetci vidíme, že Mikulec je zločinec. Vo funkčnej normálnej spoločnosti by už bol dávno vo väzbe alebo súdený a s najväčšou pravdepodobnosťou aj odsúdený a sedel by v base. Mikulec sa nikdy nemal stať ministrom a ja som mu to už tuná povedal priamo do očí, keď tu sedel pri prvom či druhom odvolávaní, a keby mal trošku cti v tele, tak už minimálne piatykrát odstúpi. Ty si, kolega Blaha, spomenul, že Radičová ho nenávidela. Áno, premiérka Radičová ho nenávidela, odmietla ho vyslať do zahraničia, kde sa chcel zašiť, pretože ju sledoval a odpočúval. On ju sledoval tajne a neoprávnene, protiprávne odpočúval. A táto skutočnosť je utajená. O jej odtajnenie môže požiadať SIS-ku napríklad aj predseda Národnej rady. Ja som osobne pána predsedu vyzval, aby to urobil. Neviem, či v tomto smere urobil nejaké kroky, v každom prípade si dovolím navrhnúť, aby aspoň pre svoju informovanosť si toto zistil, požiadal o odtajnenie predsedu SIS-ky a nech to potom použije, ako uzná za vhodné, aby sa len dokreslil obraz podvodníka Mikulca. A na rozdiel od súčasnej vládnej koalície my si nemusíme nič vymýšľať. Oni už zločineckou skupinou sú. Čiže až ich raz bude budúcnosť súdiť, netreba vymýšľať žiadnych kajúcnikov a žiadne falošné obvinenia. Stačí len pospomínať, čo všetko povyvádzali. Ďakujem.
59. schôdza NR SR - 1.deň - B. popoludní
Dátum: 2022-02-25
Poslanec: Kondrót, Maroš (SMER - SD)
Druh vystúpenia: Vystúpenie s faktickou poznámkou

78. Ďakujem pekne, pán predsedajúci. Vážený pán predseda zahraničného výboru, milý Marián, ďakujem ti veľmi pekne za veľmi triezve, odborne zdatné zhrnutie problematiky a postoja tak SMER-u – sociálnej demokracie, ako aj, verím, celej Národnej rady k problematike a k návrhu uznesenia, ktoré tu riešime. Odsudzujeme agresiu, akúkoľvek agresiu, čiže aj teraz túto ruskú. Odsudzujeme porušenie medzinárodného práva vždy. A chcem takisto vyjadriť poďakovanie a taký obdiv slovenskému národu, ktorý okamžite začal reagovať a okamžite nielen protesty, ale aj zbierky a konkrétna pomoc najmä starostov, primátorov na východnom Slovensku, ale aj v iných častiach Slovenska, ktoré pripravujú konkrétnu pomoc ľuďom, ktorí to potrebujú. A v tejto súvislosti mi nedá nepovedať a zareagovať na slová o tom, že treba dodávať zbrane Ukrajine, amerického vojnového štváča Osuského. Ja som proti tomu, aby sme dodávali zbrane Rusom, ktorými budú zabíjať Ukrajincov. Som proti tomu, aby sme dodávali zbrane Ukrajincom, ktorými budú zabíjať Rusov, prípadne komukoľvek iné zbrane na zabíjanie príslušníkov iného národa. V tomto smere nám zostáva len oceniť prístup Nemecka, ktoré ponúklo prilby a, samozrejme, finančnú a inú pomoc. Ďakujem.
58. schôdza NR SR - 2.deň - B. popoludní
Dátum: 2022-02-22
Poslanec: Kondrót, Maroš (SMER - SD)
Druh vystúpenia: Vystúpenie s faktickou poznámkou

53. Ďakujem pekne, pán predsedajúci. Pán kolega Marián Kéry, Roman Mikulec slúžil ako riaditeľ Vojenskej spravodajskej služby ministerstva obrany od augusta 2010 do apríla 2012. Bol nominantom ministra obrany Ľubomíra Galka. Galko bol na tlak vtedajšej predsedníčky vlády Ivety Radičovej 23. 11. 2011 odvolaný z postu ministra obrany po prevalení masívneho sledovania novinárov a mnohých ďalších osôb zo strany služieb ministerstva obrany. Prečo ale musel Galko naozaj skončiť a prečo je Mikulec tŕňom v oku expremiérky? Galko aj Mikulec sa pre Radičovú stali vo všeobecnosti nespôsobilými na vykonávanie svojich funkcií ani nie tak preto, čo robili novinárom, ale najmä preto, že Mikulec na Galkov rozkaz zneužíval technické a personálne prostriedky Vojenského spravodajstva na monitoring pohybov a aktivít vtedajšej premiérky Radičovej. V rozsahu svojej pôsobnosti a v rozsahu svojich oprávnení ju o tom informovala SIS-ka. Nakoľko táto informácia podlieha zvláštnemu režimu utajovaných skutočností, na jej potvrdenie je potrebné zbaviť mlčanlivosti niekoho z nasledujúcich: buď pani Radičovú, Karola Mitríka, Galka, alebo samotného Mikulca. Informáciu o existencii daného materiálu by vedel podať v určenej lehote a požadovanom rozsahu riaditeľ SIS-ky pán Aláč a to po písomnej žiadosti pani prezidentky, predsedu Národnej rady Borisa Kollára či predsedu vlády Eda Hegera. Čiže dovolím si vyzvať týmto a požiadať pána predsedu Borisa Kollára, aby túto informáciu zo SIS-ky od pána Aláča vyžiadal. Ďakujem.
58. schôdza NR SR - 1.deň - A. dopoludnia
Dátum: 2022-02-18
Poslanec: Kondrót, Maroš (SMER - SD)
Druh vystúpenia: Vystúpenie s faktickou poznámkou

163. Ďakujem pekne, pán predsedajúci. Vážený pán kolega poslanec Boris Susko, ďakujem pekne za tvoj príspevok. Veľmi jasne a trefne, aj keď skrátene, si to zhrnul. Rozprával si o faktoch bez nejakých zbytočných emócií. Tie fakty sú natoľko závažné, že pán minister keby mal trošku chlapskej cti, tak sám podá demisiu po tomto tvojom vystúpení. A po tých, po všetkom, čo tu zaznelo. Ja sa chcem dotknúť jednej veci. Toto je človek, ktorý sa vôbec nemal dostať do vlády Slovenskej republiky. Vôbec nemal byť reprezentantom. A vôbec nemá zastávať už post ministra vnútra. Vzhľadom na jeho prechmaty z minulosti na obdobie, keď ho karhala ešte premiérka Radičová, na jeho korupčné praktiky, a na to, ako znásilňuje právo a kriví právo vo funkcii, to ho neoprávňuje k tomu, aby tam bol čo len o sekundu dlhšie. Verím, že sa ho podarí odvolať. Ďakujem.
94. schôdza NR SR - 2.deň - A. dopoludnia
Dátum: 2023-06-14
Poslanec: Kotleba, Marek (-)
Druh vystúpenia: Vystúpenie s faktickou poznámkou

22. Ďakujem za slovo, pán podpredseda. Pán poslanec Schlosár, vieš, mne to je také veľmi zaujímavé, pretože už od včera sa tu ten Soros, ten starý vydriduch, tu spomína už niekoľko hodín, ale mňa zaujíma len, že prečo tí, tí noví ministri alebo všetci tí, čo preňho robia, prečo sa za neho vlastne hanbia, za svojho šéfa. Pretože včera tu sedel vedľa toho tzv. nového premiéra nejaký tam minister a záhadne si zrazu zo svojho facebooku vymazal fotky, kde sám, samotný George mu odovzdáva titul. Tak potom prečo? Hanbíte sa za neho? Alebo hanbíte sa za jeho politiku? Alebo za jeho činy? Pretože akonáhle niekto spomenie toto meno, tak všetci sa dištancujú, zrazu nikto ho nepozná, nikto s ním nerobí a potom vidíme, kde idú milióny zo štátneho rozpočtu. Tak aspoň sa nehanbite, aspoň sa priznajte, že s takýmto človekom spolupracujete a podporujete jeho zvrhlé návrhy. To je celé. Dík.
90. schôdza NR SR - 3.deň - B. popoludní
Dátum: 2023-05-04
Poslanec: Kotleba, Marek (-)
Druh vystúpenia: Vystúpenie s faktickou poznámkou

48. Ďakujem za slovo, pán podpredseda. Pán Mizík to zhrnul, jednoznačne je to tak, proste to je jedno, ktorá vláda tu bola, ale zahraničná politika od toho ´93 je presne tá istá, pretože či tu boli socialisti, alebo tu boli tzv. demokrati, alebo tu boli červení, alebo tu boli modrí, tak vždy hlasovali len tak, aby to Washingtonu alebo Bruselu vyhovovalo. A takisto aj táto súčasná vláda je vláda, ktorá podporuje NATO, ktorá podporuje EÚ, čiže sa nemôžme ani diviť, že obranná zmluva s USA, ktorá tu bola v minulosti predložená, jednoznačne prešla, takisto aj vyslania vojakov na cudzie hranice, či už našich, alebo prijímanie vojakov iných, z rôznych iných štátov, vždy to bolo schválené, pretože tak to bolo naplánované, tak to bolo dané a tí poslanci, či už to boli za SMER alebo to boli za OĽANO, za SaS, vždy hlasovali v prospech NATO a v prospech EÚ, čiže v tomto prípade sa nemôžme absolútne diviť.
90. schôdza NR SR - 2.deň - A. dopoludnia
Dátum: 2023-05-03
Poslanec: Kotleba, Marek (-)
Druh vystúpenia: Vystúpenie s faktickou poznámkou

52. Ďakujem za slovo. Vidím, že rozprava pána Schlosára celkom niektorých poslancov nabudila a asi sa aj našli v tom Trestnom poriadku. Ale ja by som na jednu vec chcel reagovať, pretože mnohí poslanci tu hovorili o tom, že niekto za nejakú trávu, teda marihuanu, za nejaký jeden joint bude sedieť s nejakými pedofilmi v kriminále, ale to vôbec tak nie je, lebo podľa tejto novely Trestného zákona sú to ľudia, ktorí budú mať pri sebe tvrdé drogy ako heroín, ktorý... takíto díleri zničili mnohým ľuďom životy a nie je to nejaký držiteľ jedného-dvoch jointov, čiže v tomto je veľký rozdiel. A ďalšia vec je, za takéto trestné činy prechovávania a predávania heroínu sa v prvom rade ani po novom nemusí dostať na výkon trestu, ale môže dostať podmienečný trest. A keď už vraveli o tých pedofiloch, tak si zoberte, že niekto, kto bude vytvárať detskú pornografiu, tak tiež môže obísť len s minimálnym trestom, a dopustí sa takého závažného trestného činu.
88. schôdza NR SR - 2.deň - A. dopoludnia
Dátum: 2023-03-15
Poslanec: Kotleba, Marek (-)
Druh vystúpenia: Vystúpenie s faktickou poznámkou

18. Ďakujem za slovo, pán podpredseda. Pán kolega Viskupič, za chvíľu máme voľby. Ak by sme my tie poplatky vrátili na tú starú hodnotu 33 a 66, tak ľudia vás nedajú za nič a váš volič bude skákať, nielen váš, ale aj náš a každý jeden volič bude najšťastnejší na svete. Lebo keď si pozrieme vaše poplatky plus poplatky pána Kremského, tak jednoznačne vaše poplatky sú o polovicu nižšie, to je jasné, ale aj jedna tabuľka, aj druhá tabuľka uprednostňuje práve tie nové vozidlá, lebo ak si zoberieme modelovú situáciu a chceme prihlásiť vozidlo z nejakého roku 2010, ktoré má výkon, ja neviem, 160 kW, tak podľa tabuľky a koeficientu pána Kremského bude stáť poplatok 840 eur. Podľa vašej tabuľky, pán Viskupič, bude stáť 420 eur. Hej? Čiže je to polovica, okej. Pri tých nových autách, samozrejme, ten poplatok je nastavený ešte inak. Ale keď si zobereme modelovú situáciu podľa súčasného stavu, tak vozidlo s výkonom 160 kW a rokom výroby 2010 je poplatok 1 100 eur. Ale ak ho vynásobíme koeficientom, ktorý je v tabuľke 0,1, tak takýto poplatok je v súčasnosti 110 eur. Čiže tie poplatky v reále podľa tých euronoriem sa aj tak zdvihnú. Čiže, čiže zas to bude, aj váš návrh je lepší, samozrejme, ako ten od 1. 4. a lepší ako pána Kremského, ale nie je lepší ako ten súčasný návrh, ktorý je podľa koeficientu veku. A Slováci, ja si myslím, že nemajú na to peniaze, čiže nejaké dočasné riešenie by sme mali vymyslieť, ale v budúcnosti to treba nastaviť inak, aby sme sa dostali na tie poplatky, ako sú v Českej republike alebo v Nemecku, lebo tam štát tiež z niečoho musí žiť a nežije z poplatkov, ktoré vyberá priamo za prihlasovanie.
88. schôdza NR SR - 2.deň - A. dopoludnia
Dátum: 2023-03-15
Poslanec: Kotleba, Marek (-)
Druh vystúpenia: Vystúpenie s faktickou poznámkou

14. Ďakujem za slovo. Jednoznačne potom poprosím aj pána spravodajcu, aby to upresnil, ako to je, pretože jasne, ak by to platilo od 1. 1., to je nezmysel, hej? Ale ak sa to posunie a bude napríklad od toho 1. júna alebo od 1. 1. ´24, tak sa tie poplatky znížia. Ale viete, povedali ste, že ako napríklad armáda. To nie je len armáda, polícia a rôzne zbory, čo majú pridelené značky. Ako funguje odpredaj na takýchto inštitúciách? Buď ide súťažou, alebo ide vyhlásený majetok za prebytočný. A no neviem si predstaviť, lebo oni, oni ak ten majetok vyradia alebo ho označia za prebytočný, tak sa predáva za nejakú zostatkovú cenu. Čiže tam o nejakom obchodovaní s tými, s tým hnuteľným majetkom sa nedá rozprávať. Čiže podľa mňa to na toto viazať nemá nejaký význam. A povedzme si, že ten poplatok je o-pa-ko-va-teľ-ný. Čiže ak niekto vozidlo dovezie, musí zaplatiť plnú sumu, pretože 70 % sa na neho nebude vzťahovať, ale následne ten poplatok pri prevode majetku bude opäť, ale môže byť znížený o tých 70 %. Čiže sa to nebude týkať ani nových vozidiel, ani dovezených vozidiel, ani vozidiel tých, ktorý mus... ktoré musia mať vymenené tie poznávacie značky. Čiže na tomto ja by som nejako popracoval, pretože tí ľudia naozaj, ktorí si tie značky musia vymeniť, budú mať plnú hodnotu poplatku. A ja si myslím, že tento zákon skončí na Ústavnom súde, pretože bude napadnuteľný a bude diskriminačný a to nám určite vykričí aj Európska únia.
88. schôdza NR SR - 1.deň - B. popoludní
Dátum: 2023-03-14
Poslanec: Kotleba, Marek (-)
Druh vystúpenia: Vystúpenie s faktickou poznámkou

173. Ďakujem za slovo, pán podpredseda. Áno, má to negatívny dopad na výber poplatkov, ale bude to mať aj negatívny vplyv na bezpečnosť šoférov aj posádok, pretože zoberte si vozidlo z roku 2003, ktoré používajú dajme tomu v tých obciach aj na prácu, ale používajú aj na prepravu do práce aj na také všeobecné používanie, tak takéto vozidlo pri, v súčasnej dobe pri crashtestoch by nezískalo ani jednu hviezdičku. A tí ľudia, keď budú motivovaní tým, že nebudú mať poplatok na vozidlo, ktoré je staršie ako 20 rokov, tak on si kúpi radšej vozidlo, ktoré bude mať 20 rokov, ako si kúpi vozidlo, ktoré má 15 rokov. A keď si zoberete vozidlo z roku 2003, ktoré je konštrukčne možno vozidlom z roku ´97, a zoberete si vozidlo z roku 2008, ktoré bolo konštrukčne 2006, tak to je veľký rozdiel. Čiže podľa mňa tu by sme mali na tom zapracovať, lebo nejde podľa mňa len o peniaze pre štát, ale ide aj o bezpečnosť tých ľudí, ktorí si takéto vozidlá budú kupovať. A ťažko niekomu poviete, že kúpte si dvadsaťročné vozidlo, oldtimer, ktoré budete mať niekde odložené pod plachtou a budete si ho hýčkať, ale vozidlo nepoužívajte do bežnej prevádzky. Čiže podľa mňa, ak chceme, tak tú hranicu by sme mali posunúť na úplne nejaké iné číslo, nie na vek 20 rokov.
88. schôdza NR SR - 1.deň - B. popoludní
Dátum: 2023-03-14
Poslanec: Kotleba, Marek (-)
Druh vystúpenia: Vystúpenie s faktickou poznámkou

165. Ďakujem za slovo. Pán Viskupič, som rád, že ste si priznali, že ten váš prvý návrh, ktorý prešiel, to bol úplný nezmysel, lebo do toho sa nikto nevyznal ani, dokonca ani tí policajti, ale treba si povedať, ak chceme ekológiu, tak musíme brať aj bezpečnosť. Pretože ten priemerný vek vozidiel na Slovensku je štrnásť rokov, no a ak chceme tento vek zmeniť, tak musíme aj takýmto spôsobom nejako tých ľudí motivovať. A podľa mňa ten starý spôsob, samozrejme, pre štátny rozpočet to nebolo také, ako je to teraz, ale Slováci na to nemajú, lebo ten poplatok niekedy bol 33 a 66 eur, čiže keby sme sa k tomu vrátili, Slováci by boli určite najšťastnejší a keď to funguje tak v Českej republike aj v Nemecku, tak podľa mňa by sme mali nájsť tú cestu. A potom na druhej strane ľutujem, že niektorí poslanci, ktorí sa tu tvária veľmi múdro a budú si svoje faktické nahrávať na facebooky a podobne, tak absolútne nesledovali a nepočúvali váš pozmeňovák, lebo ja som si ho prečítal, ja som si ho pozrel a porovnal som si ho so súčasnými poplatkami, ktoré sú, a vlastne tie sú veľmi podobné tým poplatkom, ktoré sú v súčasnosti podľa toho starého režimu, len teraz vlastne nie sú podľa veku, ale podľa euronormy. Čiže v niektorých tých situáciách a výpočtoch sa tie poplatky zmenia. A keď bereme tých ľudí, že aké majú tie vozidlá, majú tie vozidlá tie klasické, octávie a fábie, pretože väčšina ľudí mimo Bratislavy chodí aj na starých vozidlách, tak tých sa tie poplatky, poplatky nejako nedotknú. A za druhé, mali by sme urobiť aj to, aby ten poplatok nebol opakovaný, pretože ak niekto dovezie vozidlo a raz poplatok zaplatí a potom ho predá, tak ten nový majiteľ ten poplatok musí zaplatiť znovu, čiže aj toto by sme mali zrušiť.
88. schôdza NR SR - 1.deň - B. popoludní
Dátum: 2023-03-14
Poslanec: Kotleba, Marek (-)
Druh vystúpenia: Vystúpenie s faktickou poznámkou

155. Ďakujem za slovo, pán podpredseda. Pán predkladateľ, ja som, však vieme, minule bola k tomu taká plodná debata, k tomuto zákonu, ale povedzme si na rovinu, tento zákon, ak by prešiel, ak je tam aj tých 70 %, to je tá prvá vec, tak tento zákon jednoducho by vám ani prezidentka nepodpísala a určite sa to vráti, lebo je to diskriminačné. Pretože ak tam zavádzame niečo, že nemôže niekto vymeniť značky, ale zoberte si do úvahy to, ak si kúpi niekto vozidlo, kde tie značky musí vymeniť, že on si nemôže vybrať, či tie značky si chce nechať, ale ich musí vymeniť, lebo ak napríklad kúpi niekto vozidlo od ozbrojených síl, tak tú ŠPZ-ku si nechať nemôže. Takisto keď kúpi zna... kúpi vozidlo napríklad od polície alebo kúpi vozidlo s nejakými špeciálnymi značkami, alebo kúpi vozidlo z veľvyslanectva, kde tie značky musia byť vymenené, a takýto, takýto občan alebo nový vlastník vozidla bude vlastne o takúto, o takúto zľavu ukrátený. Čiže podľa mňa je to jednoznačne diskriminačné. Ja som za, ak chceme tie poplatky znižovať, lebo teraz sú likvidačné pre tých ľudí, ale mali by sme sa aj na toto pozrieť, aby potom napríklad niektoré takéto veci neskončili na Ústavnom súde. Ďakujem pekne.
83. schôdza NR SR - 9.deň - A. dopoludnia
Dátum: 2023-02-15
Poslanec: Kotleba, Marek (-)
Druh vystúpenia: Vystúpenie s faktickou poznámkou

82. Pán poslanec Potocký, aj keď polícia tento prípad veľmi rýchlo vyšetrila a nikomu to, bohužiaľ, život už nevráti. Čiže chváliť za to políciu podľa mňa nemá absolútny žiadny zmysel. Mala by tam byť prevencia a na strane druhej sa ani nemôžme diviť tým policajtom, ktorí majú, dajme tomu, takéto etnikum na starosti, že sa boja zakročiť. Pretože akonáhle by zakročili, tak všetky mimovládky, ktoré sú financované aj z Európskej únie a takisto inšpekcia z ministerstva vnútra začne voči takémuto policajtovi konanie. Každý policajt si najprv rozmyslí, či niečo také spraví a či mu to stojí za tie problémy, pretože z tých policajtov sa tiež iba stali iba tzv. úveroví otroci, pretože každý z nich má rodinu, každý z nich má hypotéku a nikto si nechce dovoliť a to je veľký rozdiel oproti policajtom alebo VB, ktorá bola možno pred ´89 rokom a policajtami, ktorí sú teraz. Čiže to je ten problém. A ďalšia vec, hovorili ste o tej úžere. Samozrejme, úžera je veľký problém. Lenže ten, ktorý si požičia, v živote nenahlási toho úžerníka, lebo on od toho úžerníka potrebuje stále nové a nové nejaké pôžičky alebo nejaké prostriedky na to, aby ďalší mesiac alebo pár dní do tých dávok vedel prežiť a samotné toto etnikum sa stalo tzv. nejakým nástrojom úžery štátu alebo peňazí z Európskej únie. Pretože každá jedna vláda, ktorá tu bola od ´93 roku, dostávala z Európskej únie a mala na takéto problémy vyriešené milióny eur. Ak tie eurá sa nedajú na tie správne veci, stále sa to bude rabovať iba dookola, dookola, tak tento problém sa žiadnym spôsobom neposunie dopredu.
83. schôdza NR SR - 5.deň - A. dopoludnia
Dátum: 2023-02-08
Poslanec: Kotleba, Marek (-)
Druh vystúpenia: Vystúpenie s faktickou poznámkou

4. Ďakujem za slovo, pán podpredseda. Pán predseda výboru, ja sa dotknem iba k tým veciam, že naozaj tie elektromobily nabíjať z uhoľnej elektrárne je nezmysel, ale keď sme v tej Európskej únii, tak my na Slovensku si tu budeme zase, budeme mať nejaké poplatky, budeme si tu škrtiť, budeme si škrtiť, ale choďte sa pozrieť napríklad do Bulharska. Bulharsko je tiež člen Európskej únie a myslím, že nejaké emisné normy ich tam absolútne nezaujímajú. Čiže na toto by sme sa tiež tak triezvo mali pozerať. Druhá vec je, druhá vec je tie samotné poplatky, dobre, že ste to povedali, lebo veľa ľudí na to zabudlo a teraz ide tu všetkých lynčovať za poplatky, ktoré sú na dopravných inšpektorátoch, ale treba si povedať, že to zaviedol Kažimír s jeho ministerstvom počas vlády SMER-u. Čiže ťažko sa to ministerstvo bude teraz vzdávať tých peňazí, ktoré oni nadobudli. Ale ak sa chceme priblížiť ostatným krajinám alebo ostatným štátom aspoň našim okolitým, tak či je to Česká republika, alebo je to Nemecko, tak ony absolútne takéto poplatky nemajú a celý ten systém je tam zjednodušený. Potom spomínali ste kolkomaty, v tých kolkomatoch je strašne veľa premenných. Čiže keď v súčasnosti sa prihlasuje vozidlo podľa výkonu a veku, tak ten dotyčný človek veľmi ťažko si tam ten správny kolok nastaví, aby si ho vedel aj vytlačiť, preto samotní pracovníci ODI dávajú priamo kód tomu človeku, ktorý si vozidlo prihlasuje, čiže takto im to zjednodušili. Ale v tomto prípade, v tomto novom, vlastne budeme mať tiež premenné, bude ich menej, ale tiež budú musieť euronormu zadávať, zadávať výkon, čiže predpokladám, že takisto ten pracovník ODI im dá nejaký kód, podľa ktorého to bude. Ale ak to bude fungovať podľa návrhu pána predkladateľa, tak tam bude ďalšia premena, kde sa bude ten poplatok znižovať. Čiže tento zákon, návrh, návrh zákona musíme podporiť, pretože celkovo opäť uľahčí ľuďom živ... (Prerušenie vystúpenia časomerom.)
83. schôdza NR SR - 4.deň - B. popoludní
Dátum: 2023-02-07
Poslanec: Kotleba, Marek (-)
Druh vystúpenia: Vystúpenie s faktickou poznámkou

177. Ďakujem za slovo, pán podpredseda. Povedzme si, jak som aj v rozprave povedal, že niekedy tie poplatky neboli, a teda, samozrejme, tomu ministerstvu sa ťažko bude vzdávať tých peňazí, ktoré má, ale niekedy to bolo 33 až 66 eur a všetko fungovalo. Samozrejme, prišla nová daň, prišiel koeficient, ľudia mali z toho taký hokej trošku, no ale nejako sa z toho žilo a teraz máme nové koeficienty a pre príklad si povedzme, že ideme vraj do nejakej ekologickej dani, ale ak si niekto v Bratislave kúpi hybridný Lexus za 60-tisíc, tak v reále s tým koeficientom, ktorý by mal zaplatiť vlastne najvyšší poplatok podľa výkonu, ale tým, že má tú euro normu najnižšiu, tak zaplatí poplatok možno ešte nižší ako, keď si kúpi niekto, ja neviem, v Rimavskej Sobote, nejakú benzínovú Toyotu, ale bude mať desať rokov. Čiže toto mi nepríde trošku také spravodlivé a popritom, keď si zoberiete, že ten hybrid alebo nejaké elektrické vozidlo, ale berme ten hybrid, tak on síce má nízku spotrebu, ale on má nízku spotrebu iba dovtedy, kým má nabité batérie a ako náhle, keď je to hybrid, má dojazd, ja neviem, sto kilometrov, a ten dotyčný pôjde na tom benzínovom Lexuse hybridnom do Tatier z Bratislavy, kde elektrina mu dôjde niekde možno pred Nitrou, auto si nenabije a ide ďalej, tak to vozidlo má mnohokrát vyššiu spotrebu, ako to staré benzínové. Čiže takisto je úplne jasné, že tú emisnú, tie emisie musí plodiť oveľa vyššie ako to vozidlo, ktoré bolo, dajme tomu, z roku 2010 a poplatok má ten istý. Ďakujem.